Index - Külföld - EP-képviselők aggódnak a román igazságügyi reform miatt
EP-képviselők aggódnak a román igazságügyi reform miatt
Számos képviselő aggodalmát fejezte ki a tervezett romániai igazságügyi reform miatt szerda este az Európai Parlament (EP) strasbourgi plenáris ülésén.
Romániában már egy éve szerveznek kisebb-nagyobb tüntetéseket a kormánypárt ellen azok a civil szervezetek, amelyek szerint a korrupt politikusok megmentéséért akarják átszervezni az igazságszolgáltatást és módosítani a büntetőjogot. A kormányoldal szerint viszont a reform azért szükséges, mert Románia ügyészállammá vált, ahol az ártatlanság vélelme és az emberi jogok is sérülnek.
A három törvényből álló igazságügyi csomagból január végén a második jogszabály is megbukott az alkotmánybírósági normakontrollon. A testület várhatóan a jövő héten dönt majd a harmadik törvényről. (MTI)